
Presentasjon av HMS situasjonen ved IPM v/ Tove Fjeld og Grete Bloch
Før møtet fikk AMU en orientering om arbeidsmiljøet ved IPM. Det er utfordringer knyttet til det fysiske arbeidsmiljøet ved instituttet. Instituttet har vært igjennom en omstillingsfase som i dag oppfattes positivt. 

Det ble i tillegg visst lysbilder og satt fokus på gasseksplosjonen som var ved instituttet i februar i fjor. 
01/2007 Godkjenning av innkalling og saksliste
Vedtak: Innkalling og saksliste godkjent.
02/2007 Godkjenning av møtebok fra AMU-møte 21.11.06
Vedtak: Referat fra 21.11.2006 godkjent
03/2007 Referatsaker/orienteringer

-
Vernombud v/ Jon Grønli Olafsen. Det ble orientert om valg av verneombud. Til neste møte utarbeider Lena Grønflaten og Jon Olafsen retningslinjer for valg av verneombud ved UMB.
-
AMU 2007 v/ Lena Grønflaten. Det er oppnevnt nye medlemmer og varamedlemmer for perioden 2007-2008. Nils Dugstad er leder av AMU i 2007.
-
Fellesmøte med LMU i september v/ Lena Grønflaten. 19. september kl. 1200 er det avtalt et felles møte med LMU og AMU med fokus på innemiljø. Lena Grønflaten har ansvar for programmet.
-
BHT v/ Lena Grønflaten. Det ble gitt en kort orientering om BHTs oppgaver fremover.
-
Kurs for lab. ansatte og verneombud v/ Lena Grønflaten. 10 mai vil overlege Vidar Skaug (Stami og Hjelp 24) og yrkeshygieniker Tove Ulvåen (hjelp 24) ha en dags seminar ” Sikkerhet på laboratoriet og kjemisk helsefare” for laboranter og lab. ansvarlige. Det vil også være en del av grunnopplæring for verneombud. 
-
Brev fra departementet v/ Lena Grønflaten. UMB er bedt om å svare på laboratorievirksomheten og bruken av kjemiske stoffer ved UMB fra 1970 frem til i dag.
-
Branntilsyn og videre oppfølging v/ Heikki Fjelldal. Det ble referert til branntilsyn utført av Søndre Follo brann og redningsvesen. Det ble gitt avvik og anmerkninger i flere bygg ved UMB. Det er satt opp en handlingsplan for å lukke disse avvikene.
-
Strålevernsrapport v/ Lindis Skipperud. Det ble gitt en kort orientering om strålevernsansvar, rammetillatelsen og rapportering for 2006.
-
UMB som IA-virksomhet v/ Turid I. Næs. Det ble gitt en generell orientering om arbeidet med IA-avtalen.
-
Røykeavenningskurs / Turid I. Næs. Det ble referert til et tilbud på røykeavvenningskurs. POA sjekker ut dette tilbudet samt sjekker hvilket tilbud Hjelp 24 kan gi.
Vedtak: Sakene tas til orientering med de innspill og kommentarer som kom frem på møtet.
04/2007 Gjennomgang av årsrapport for HMS v/ Lena Grønflaten
Årsrapport for HMS ble gjennomgått. Det ble påpekt at det er uklarheter med hensyn på roller og myndighet innenfor arbeidet med sikkerhet. Det ble også ytret ønske om å få vite mer om POAs arbeid vedrørende omstillinger og omplasseringer til neste møte.

Vedtak: AMU godkjenner årsrapporten for HMS 2006
05/2007 Arbeidsmiljødag – noe for oss også? v/ Jon Grønli Olafsen
Høyskolen i Oslo (HIO) har gjennomført en arbeidsmiljødag i flere år med stor suksess. Det fokuseres på HMS arbeid samt sosiale arrangement, underholdning og foredrag. 
Vedtak: Jon Grønli Olafsen sjekker detaljert program for opplegget ved HIO og legger det frem på neste møte
06/2007 HMS prosjektet v/ Lena Grønflaten
Det ble referert til arbeidet i arbeidsgruppa på HMS prosjektet. Gruppa har kommet godt i gang med målsetning, myndighet og ansvarsfordeling innen HMS arbeidet ved UMB.

Vedtak: AMU tar informasjonen til orientering.
07/2007 Arbeidsmiljøundersøkelse før ansettelse av instituttledere v/Annie Aasen
I forbindelse med utlysning av instituttlederstillingene har det blitt ytret ønske om å gjøre en medarbeider-tilfredshetsundersøkelse. Det er planer om å ha klar en webbasert medarbeidertilfredshetsundersøkelse høsten 2007. Undersøkelsen vil bli gjennomørt hvert andre år. 

Vedtak: POA arbeider videre med å få ferdig medarbeidertilfredshetsundersøkelsen til høsten 2007
07/2007 Aktuelle US-saker, v/ Nils Dugstad.
Det ble gitt en orientering om fremdriften i administrasjonsprosjektet A07. Det er også gjort en stor jobb for å evaluere studiekvaliteten ved UMB. Andre saker som vil komme på senere møter er eiendomsforvaltningen ved UMB samt at det i vårsesjonen på Stortinget vil bli bestemt plassering av Norges Veterinærhøyskole. 

Vedtak: AMU tar informasjonen til orientering.
08/2007 Rapporterte ulykker og nestenulykker, v/Lena Grønflaten
Det ble rapportert om 2 personskader og 3 nestenulykker ved UMB siden forrige møte. Hendelsene ble referert og diskutert på møtet.

Vedtak: AMU tar informasjonen til orientering.
09/2007 Eventuelt
· AKAN og attføringsutvalget v/ Annie Aasen. AKAN og attføringsutvalget ble støttet nedlagt i fjor. Det har dessuten vært sak på et drøftningsmøte med organisasjonene. Det skal forhandles nye tilpasningsavtaler med organisasjonene i 2007. POA sjekker videre saksgang til neste møte.

· Langtidssykemeldinger v/ Annie Aasen. Det ble stilt spørsmål om det er mulig å lage statistikk over hvor mange av de langtidssykemeldingene som skyldes arbeidsmiljø. POA sjekker opp dette til neste gang. 

Medlemmer og varamedlemmer av AMU og hovedvernombud

